ભારતીય ક્રિકેટ ટીમનો સુકાની વિરાટ કોહલી મેદાનની અંદર જેવી રીતે સિદ્ધિઓ નોંધાવે છે તેવી જ રીતે તે મેદાનની બહાર પણ સિદ્ધિઓ નોંધાવતો રહે છે. કોહલી ફોર્બ્સ મેગેઝિનના વિશ્વના સૌથી વધુ કમાણી કરતા ટોપ-૧૦૦ એથ્લેટ્‌સમાં સામેલ એકમાત્ર ભારતીય જ નહીં પરંતુ એકમાત્ર ક્રિકેટર છે. આ યાદીમાં કોહલી ૮૩માં સ્થાને છે. જ્યારે અમેરિકાનો બોક્સિંગ દિગ્ગજ ફ્લોઈડ મેવેધર ૧૯૧૩.૩ કરોડ રૂપિયાની કમાણી સાથે ટોચ પર છે.કોહલીની વાર્ષિક કમાણી ૧૬૧ કરોડ રૂપિયા છે. જેમાંથી ૨૭ કરોડ રૂપિયા વેતનના છે જ્યાર ૧૪૩ કરોડ રૂપિયા જાહેરખબરોમાંથી મળેલા છે. રસપ્રદ વાત એ છે કે કોહલી આ યાદીમાં સામેલ એકમાત્ર ભારતીય ઉપરાંત એકમાત્ર ક્રિકેટર છે. ફોર્બ્સે જણાવ્યું હતું કે ૨૯ વર્ષીય કોહલી ક્રિકેટ ક્રેઝી ભારતમાં જ નહીં પરંતુ વિશ્વમાં જાણીતો એથ્લેટ છે. તે ટિ્‌વટર પર ૨૫ મિલિયન ફોલોઅર્સ ધરાવે છે.